CELEX: 32014R1338
Language: ro
Date: 2014-12-16 00:00:00
Title: Regulamentul de punere în aplicare (UE) nr. 1338/2014 al Comisiei din 16 decembrie 2014 de modificare a Regulamentului de punere în aplicare (UE) nr. 439/2011 în ceea ce privește prelungirea unei derogări de la Regulamentul (CEE) nr. 2454/93 în ceea ce privește definiția conceptului de „produse originare” folosit în cadrul sistemului de preferințe tarifare generalizate, pentru a ține seama de situația specială din Capul Verde în ceea ce privește exporturile anumitor produse pescărești către Uniunea Europeană

17.12.2014   
            
            
               RO
            
            
               Jurnalul Oficial al Uniunii Europene
            
            
               L 360/17
            
         REGULAMENTUL DE PUNERE ÎN APLICARE (UE) NR. 1338/2014 AL COMISIEI
   din 16 decembrie 2014
   de modificare a Regulamentului de punere în aplicare (UE) nr. 439/2011 în ceea ce privește prelungirea unei derogări de la Regulamentul (CEE) nr. 2454/93 în ceea ce privește definiția conceptului de „produse originare” folosit în cadrul sistemului de preferințe tarifare generalizate, pentru a ține seama de situația specială din Capul Verde în ceea ce privește exporturile anumitor produse pescărești către Uniunea Europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (1), în special articolul 247,
   având în vedere Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (2), în special articolul 89 alineatul (1) litera (b),
   întrucât:
   
               (1)
            
            
               Prin Regulamentul (CE) nr. 815/2008 al Comisiei (3), Capului Verde i-a fost acordată o derogare de la regulile de origine prevăzute în Regulamentul (CEE) nr. 2454/93. Prin Regulamentul de punere în aplicare (UE) nr. 439/2011 (4), Comisia a acordat Capului Verde o nouă derogare de la respectivele reguli de origine. Această derogare expiră la 31 decembrie 2014.
            
         
               (2)
            
            
               Prin scrisoarea din data de 4 iunie 2014, Capul Verde a prezentat o cerere de prelungire a derogării respective pentru o perioadă nedeterminată începând cu 1 ianuarie 2015 și până la expirarea protocolului (care urmează a fi publicat) dintre Uniunea Europeană și Republica Capului Verde de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului aflat în prezent în vigoare între cele două părți sau până la data aplicării normelor de origine în temeiul unui viitor acord de parteneriat economic între Uniune și Comunitatea Economică a Statelor din Africa de Vest, în funcție de evenimentul care are loc ultimul. Cererea se referă la un volum anual de 2 500 de tone pentru preparatele sau conservele de fileuri de macrou și de 875 de tone pentru preparatele sau conservele de melvă sau ton negru fileuri.
            
         
               (3)
            
            
               Începând din 2008, cantitățile totale anuale acordate Capului Verde în temeiul derogării au contribuit semnificativ la îmbunătățirea situației sectorului de prelucrare a peștelui din Capul Verde. Cantitățile respective au condus, de asemenea, într-o anumită măsură, la revitalizarea flotei artizanale a Capului Verde, care are o importanță vitală pentru această țară. Totuși, pentru revitalizarea completă a flotei Capului Verde, așa cum s-a preconizat, este nevoie ca industria de prelucrare a peștelui din Capul Verde să primească în continuare suficiente materii prime originare.
            
         
               (4)
            
            
               Cererea demonstrează că, în absența derogării, capacitatea industriei de prelucrare a peștelui din Capul Verde de a exporta în continuare către Uniune ar fi afectată semnificativ, ceea ce ar putea împiedica dezvoltarea viitoare a flotei Capului Verde în ceea ce privește ambarcațiunile mici de pescuit pești pelagici.
            
         
               (5)
            
            
               Este necesară o perioadă suplimentară pentru a consolida rezultatele obținute deja de Capul Verde în eforturile sale de a-și revitaliza flota locală de pescuit. Derogarea ar trebui să îi acorde Capului Verde suficient timp pentru a se pregăti în vederea respectării normelor privind obținerea originii preferențiale.
            
         
               (6)
            
            
               Având în vedere caracterul temporar al derogărilor acordate în ceea ce privește definiția conceptului de „produse originare”, nu este posibilă acordarea unei derogări pe o perioadă nedeterminată, conform cererii Capului Verde. Derogarea ar trebui acordată totuși pentru o perioadă de doi ani în ceea ce privește cantitățile anuale de 2 500 de tone pentru preparatele sau conservele de fileuri de macrou și de 875 de tone pentru preparatele sau conservele de melvă sau ton negru fileuri, pentru a permite Capului Verde să se conformeze normelor.
            
         
               (7)
            
            
               Prin urmare, Regulamentul de punere în aplicare (UE) nr. 439/2011 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 439/2011 se modifică după cum urmează:
   
               1.
            
            
               Articolul 2 se înlocuiește cu următorul text:
               „Articolul 2
               Derogarea prevăzută la articolul 1 se aplică produselor exportate din Capul Verde și declarate pentru a fi puse în liberă circulație în Uniune în cursul perioadelor 1 ianuarie 2011-31 decembrie 2011, 1 ianuarie 2012-31 decembrie 2012, 1 ianuarie 2013-31 decembrie 2013, 1 ianuarie 2014-31 decembrie 2014, 1 ianuarie 2015-31 decembrie 2015 și 1 ianuarie 2016-31 decembrie 2016, în limita cantităților enumerate în anexă, în cazul în care condițiile specificate la articolul 74 din Regulamentul (CEE) nr. 2454/93 sunt respectate.”
            
         
               2.
            
            
               Anexa se înlocuiește cu textul din anexa la prezentul regulament.
            
         Articolul 2
   (1)   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   (2)   Se aplică de la 1 ianuarie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 302, 19.10.1992, p. 1.
   
      (2)  JO L 253, 11.10.1993, p. 1.
   
      (3)  Regulamentul (CE) nr. 815/2008 al Comisiei din 14 august 2008 privind acordarea unei derogări de la Regulamentul (CEE) nr. 2454/93 în ceea ce privește definiția conceptului de produse originare folosit în cadrul sistemului de preferințe tarifare generalizate, pentru a ține seama de situația specială din Capul Verde în ceea ce privește exporturile anumitor produse pescărești către Comunitate (JO L 220, 15.8.2008, p. 11).
   
      (4)  Regulamentul de punere în aplicare (UE) nr. 439/2011 al Comisiei din 6 mai 2011 privind acordarea unei derogări de la Regulamentul (CEE) nr. 2454/93 în ceea ce privește definiția conceptului de „produse originare” folosit în cadrul sistemului de preferințe tarifare generalizate, pentru a ține seama de situația specială din Capul Verde în ceea ce privește exporturile anumitor produse pescărești către Uniunea Europeană (JO L 119, 7.5.2011, p. 1).
   
      ANEXĂ
      
                  Nr. de ordine
               
               
                  Cod NC
               
               
                   
               
               
                  Descrierea mărfurilor
               
               
                  Perioade
               
               
                  Cantitate (greutate netă în tone)
               
            
                  09.1647
               
               
                  1604 15 11
                  ex 1604 19 97
               
               
                   
               
               
                  Preparate sau conserve de fileuri de macrou (Scomber scombrus, Scomber japonicus, Scomber colias)
               
               
                  1.1.2011-31.12.2011
                  1.1.2012-31.12.2012
                  1.1.2013-31.12.2013
                  1.1.2014-31.12.2014
                  1.1.2015-31.12.2015
                  1.1.2016-31.12.2016
               
               
                  2 500
                  2 500
                  2 500
                  2 500
                  2 500
                  2 500
               
            
                  09.1648
               
               
                  ex 1604 19 97
               
               
                   
               
               
                  Preparate sau conserve de fileuri de melvă sau ton negru (Auxis thazard, Auxis rochei)
               
               
                  1.1.2011-31.12.2011
                  1.1.2012-31.12.2012
                  1.1.2013-31.12.2013
                  1.1.2014-31.12.2014
                  1.1.2015-31.12.2015
                  1.1.2016-31.12.2016
               
               
                  875
                  875
                  875
                  875
                  875
                  875